**PÁLYÁZATI KIÍRÁS**

**SZAKMAI GYAKORLATON VALÓ RÉSZVÉTEL TÁMOGATÁSÁRA**

**2022/2023-as tanév II. félév**

A Miskolci Egyetem Hallgatói Önkormányzata a HKR 89. § alapján pályázatot ír ki szakmai gyakorlaton való részvétel támogatására.

I. A PÁLYÁZAT CÉLJA

A pályázat célja, hogy támogassa azokat a hallgatókat, akik a szakmai gyakorlatot a felsőoktatási intézmény székhelyétől, illetve telephelyétől eltérő helyen teljesítik, és e helyen nem részesülnek kollégiumi ellátásban, valamint a szakmai gyakorlat végzésének helye és a lakóhely közötti távolság mértéke legalább *20 km.*

II. JOGOSULTAK KÖRE

Szakmai gyakorlaton való részvétel támogatásában részesülhet az a hallgató, aki a karon tanulmányait államilag támogatott/magyar állami (rész)ösztöndíjas alap-, mester osztatlan képzésben, nappali és levelező tagozaton folytatja, és aktív hallgatói jogviszonnyal rendelkezik. *A szakmai gyakorlatát a 2022/2023-as tanév II. félévében végezte.*

III. A PÁLYÁZAT BENYÚJTÁSÁNAK MÓDJA

A pályázatokat kérjük a következő kari e-mail címekre küldeni:

Állam- és Jogtudományi Kar: ajkszoc@uni-miskolc.hu

Bölcsészet és Társadalomtudományi Kar: btkszoc@uni-miskolc.hu

Egészségtudományi Kar: ekszoc@uni-miskolc.hu

Gazdaságtudományi Kar: gtkszoc@uni-miskolc.hu

Gépészmérnöki és Informatikai Kar: geikszoc@uni-miskolc.hu

Műszaki Anyag- és Vegyészmérnöki Kar: makszoc@uni-miskolc.hu

Műszaki Föld- és Környezettudományi Kar: mfkszoc@uni-miskolc.hu

Bartók Béla Zeneművészeti Kar: bbziszoc@uni-miskolc.hu

2. A pályázat benyújtásának ideje: A pályázatok benyújtása **2023. június 2. 23:59 óráig** lehetséges. **Hiánypótlás 2023. június 5. 12:00 – 2023. június 9. 12:00 óráig lehetséges.**

IV. IGAZOLÁSOK

* Pályázati adatlap szakmai gyakorlat támogatására
* Szakmai gyakorlaton való részvétel igazolása a Dékáni Hivatal által aláírással és pecséttel ellátva (formanyomtatvány)

Az igazolások és a pályázati kiírás megtekinthető az alábbi oldalon:

[www.mehok.hu/](http://www.mehok.hu/)

V. TÁMOGATÁS ÖSSZEGE

A szakmai gyakorlati ösztöndíj havi összege a hallgatói normatíva éves összegének 10%-át nem haladhatja meg, azaz 16.600 Ft-ot.